Diari Oficial de la Generalitat Valenciana


Sumari del DOGV 9453, del 20-10-2022 (2022/9081)

RESOLUCIÓ de 29 de setembre de 2022, de la Conselleria d'Hisenda i Model Econòmic, per la qual s'autoritza la inclusió, en l'annex d'inversions reals del programa 323.99 MRR, Mecanisme de recuperació i resiliència en Igualtat, del projecte d'inversió ER170, «Reforma de centres d'atenció a la dona» (expedient 16.014/22-169).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9453

Data del DOGV
:   20-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9081


Data del document
:   29-09-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de setembre de 2022, de la Conselleria d'Hisenda i Model Econòmic, per la qual s'autoritza la inclusió, en l'annex d'inversions reals del programa 323.99 MRR, Mecanisme de recuperació i resiliència en Igualtat, del projecte d'inversió ER170, «Reforma de centres d'atenció a la dona» (expedient 16.014/22-169). [2022/9081]  
En el pressupost de la Vicepresidència i Conselleria d'Igualtat i Polítiques Inclusives, dins del programa 323.99 MRR, Mecanisme de recuperació i resiliència en Igualtat, s'hi inclou una dotació d'1.229.260 euros en el capítol 6, projecte EA170, «Adquisició d'edificis centres d'atenció a la dona», actuació que s'emmarca en la inversió «4. Pla Espanya et protegeix contra la violència masclista», del component 22, «Pla de xoc per a l'economia de les cures i reforç de les polítiques d'inclusió», i a aquest efecte ha previst l'adquisició de l'immoble situat al carrer de Marià Cuber, núm. 40 de València, per a destinar-lo a centre d'assistència integral 24 hores a víctimes de violència sexual, així com posteriorment escometre-hi les obres de reforma que aquest immoble necessita per al condicionament a les exigències que demana la posada en marxa d'un centre de crisi a la província de València. D'altra banda, està prevista la realització d'obres de reforma en l'immoble situat al carrer de Sant Tomàs, núm. 45, de Castelló de la Plana, per a la posada en marxa, igualment, d'un centre de crisi a la província de Castelló.  
  
A aquest efecte, la Vicepresidència i Conselleria d'Igualtat i Polítiques Inclusives planteja la necessitat que en l'annex d'inversions del programa 323.99 MRR, Mecanisme de recuperació i resiliència en igualtat, s'hi incloga també el projecte ER170, «Reforma de centres d'atenció a la dona», per a dotar-lo mitjançant la minoració de l'import consignat inicialment en l'esmentat projecte EA170.  
A aquest efecte, i en virtut del que es disposa en els articles 21 i 24 de la Llei 8/2021, de pressupostos de la Generalitat per a 2022, aquesta Conselleria d'Hisenda i Model Econòmic adopta la següent resolució:  
  
Primer i únic  
S'autoritza la inclusió en l'annex d'inversions reals del programa 323.99 MRR, Mecanisme de recuperació i resiliència en igualtat i centre de despesa 2214, del projecte d'inversió ER170, «Reforma de centres d'atenció a la dona».  
  
València, 29 de setembre de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22; DOGV 9360): Daniel González Serisola.